open-index/open-wikipedia-markdown huggingface dataset:
Skogvatn

**Skogvatn** (russisk: *Скугватн*), også kalt **Melkefoss inntaksdam**, er en innsjø på grensen mellom Norge og Russland. Den norske delen ligger i Sør-Varanger kommune i Finnmark. Innsjøen er inntaksmagasin for Melkefoss kraftverk.

Det opprinnelige Skogvatn strakk seg fra foten av Skogfoss, hvor utløpet fra Skogfoss kraftverk nå ligger, ned til gården Vidjedal. Demningen til Melkefoss kraftverk ble bygget tre kilometer nedstrøms, og magasinet dekker nå hele strekningen mellom de to kraftverkene.

## Referanser
Fossevatn

**Fossevatn** ( og ) er en innsjø på grensen mellom Norge og Russland. Den ligger i hovedvannstrengen i Pasvikelva, mellom Harefossen i sør og Skoltefossen i nord. Den norske delen ligger i Sør-Varanger kommune i Finnmark, og den russiske delen i Petsjenga rajon i Murmansk oblast.

Fossevatn er inntaksmagasin for Boris Gleb kraftverk. Fossevatn lå opprinnelig 8 meter over havet, men etter byggingen av demningen til kraftverket ved Skoltefossen ble vannspeilet hevet til 21 moh. Fossevatn ble dermed liggende på samme nivå som Klistervatnet og Bjørnevatnet i sør, og fossestrykene mellom dem forsvant.

## Referanser
Regionpartiet

**Regionpartiet** (ukrainsk: Партія регіонів, russisk: Партия регионов) er et ukrainsk politisk parti som ble grunnlagt i mars 1997 som «Partiet for fornyelse av regionene i Ukraina, PRRU». Partiet fikk sitt nåværende navn etter en fusjon med fire andre partier i 2001. 

Partiets leder er siden 2010 Mykola Azarov. Den avgåtte president Viktor Janukovytsj er partiets ærespresident.

## Historie
Partiet har gjort seg til talsmann for den russiskspråklige befolkningen i Ukraina, som i hovedsak er konsentrert i de østlige delene av landet. Partiet står sterkest i sørøstlige deler av landet.

Regionpartiet støttet Leonid Kutsjma, som var president fra 1994 til 2005, og ble med i alliansen For et samlet Ukraina ved parlamentsvalget i 2002. Etter valget kom Regionpartiet i regjeringsposisjon med Viktor Janukovytsj som statsminister fra november 2002 til desember 2004. 

Foran presidentvalget i 2004 gikk partiet til venstre og vant velgere som tidligere hadde stemt på kommunistpartiet, særlig i det østlige Ukraina. Partiet ønsket å gjøre russisk til landets andre offisielle språk og ønsket en Russlandsvennlig utenrikspolitikk. I innenrikspolitikken lovet det å øke utgiftene til velferdsordninger. 

Som følge av oransjerevolusjonen måtte partiet etter omvalget i desember 2004 gå i opposisjon. I 2005 inngikk partiet en samarbeidsavtale med partiet Forent Russland i Russland, Vladimir Putins støtteparti.

I valget til nasjonalforsamlingen i mars 2006 fikk partiet 32,12 % av stemmene og vant 186 av 450 mandater i Verkhovna Rada. Etter at Ukrainas sosialistparti forlot oransjekoalisjonen, kunne Viktor Janukovytsj etterfølge Julija Tymosjenko som statsminister. 

Regionpartiet dannet i juli 2006 en koalisjonsregjering med Ukrainas kommunistiske parti. Koalisjonsregjeringen satt til september 2007, da presidenten oppløste nasjonalforsamlingen og utskrev nyvalg. Regionpartiet vant 34,37 % av stemmene og fikk innvalgt 175 representanter. Partiene Vårt Ukraina og Julija Tymosjenkos blokk gikk imidlertid sammen i en koalisjon og Julija Tymosjenko ble igjen statsminister.
### Parlamentsvalget 2012
Ved parlamentsvalget i 2012 oppnådde partiet 30 % av stemmene og ble dermed det største i nasjonalforsamlingen.


Fil:Ukr elect06 pr.jpg|Kartet viser den geografiske fordelingen av velgerstøtten til Regionpartiet i parlamentsvalget i mars 2006. Partiets står sterkest sørøst i Ukraina
Fil:Ukr elections 2012 multimandate oblasts pr.png|Partiets resultat ved valget i 2012.


## Referanser


## Eksterne lenker
*
Nymphidae

* Myiodactylinae
* Nymphinae

**Nymphidae** er en familie av nettvinger. De er blant de største nettvingene. Det er ingen norske arter.

## Utseende
De voksne insektene er store (forvingen 18 – over 40&nbsp;mm) insekter med store, avlange vinger og slank bakkropp. Underfamilien Nymphinae ligner mye på maurløver (Myrmeleonidae) men skiller seg fra disse ved at antennene er temmelig lange. Underfamilien Myiodactylinae ligner mer på gulløyne (Chrysopidae), men skiller seg fra disse på at antennene er perlekjed-formede. Vingene har et tett årenett og ofte fargede flekker i spissen.
Larvene er brede og flate, langs sidene med hårete, fingeraktige utvekster som er særlig påfallende hos Myiodactylinae. Hodet er kraftig, bredere enn langt, med lange, sigdformede kjever som har en kraftig tann på innerkanten.

## Liv og utvikling
Som hos mange andre nettvinger legges eggene på lange, trådaktige stilker. Disse kan være opprettstående eller gå i en bue slik at egget er i kontakt med underlaget. Stilken kan være dekket av væskedråper, det er uvisst hvilken funksjon disse har. Underfamilien Myiodactylinae har larver som lever i bladverket på trær, mens larvene til Nymphinae lever mellom løvstrø på bakken eller under løs bark. De voksne insektene kan samles i store ansamlinger, men funksjonen til disse er ukjent. Noen arter ser ut til å være knyttet til akasier.

## Utbredelse

Familien finnes bare i Australia, Ny-Guinea og på nærliggende øyer.
Det er kjent fossiler fra eocen i Europa og Nord-Amerika, så familien har tidligere hatt en videre utbredelse.

## Systematisk inndeling
Det er ingen norske arter. 
 
Et latinsk familienavn ender med *...idae*, og et navn på en overfamilie på  *...oidea*.

* **Ekte insekter** (Ectognatha)
** **Dicondylia**
*** **[[Vingede insekter]]** (Pterygota)
**** **Neoptera** («nyvinger»)
***** **Eumetabole insekter** (Eumetabola, «insekter med forvandling»)
****** **[[Holometabole insekter]]** (Holometabola, «insekter med fullstendig forvandling»)
******* Overorden **[[Neuropteroidea]]**
******** Orden Nettvinger (Planipennia / Neuroptera)
********* Overfamilie **Myrmeleontoidea**
********** Familien Nymphidae Rambur, 1842
*********** Slekten *[[Pronymphes]]* Krüger, 1923 – fossile arter
*********** Underfamilien Myiodactylinae
************ Slekten *[[Myiodactylus]]* Brauer, 1866
************ Slekten *[[Norfolius]]* Navás, 1922
************ Slekten *[[Nymphydrion]]* Banks, 1913
************ Slekten *[[Osmylops]]* Banks, 1913
*********** Underfamilien Nymphinae
************ Slekten *[[Austronymphes]]* Esben-Petersen, 1914
************ Slekten *[[Nesydrium]]* Gerstäcker, 1885
************ Slekten *[[Nymphes]]* Leach, 1814
************ Slekten *[[Umbranymphes]]* New

## Eksterne lenker
* 
* Tree of Life - Nymphidae engelskspråklig Med bilde.
* Norsk Entomologisk forening
* Arter funnet ved Brisbane, Australia, med bilder
* Australian Faunal Directory – Nymphidae
Partido por la Democracia

**Partido por la Democracia** (norsk: Partiet for demokratiet) er et chilensk politisk parti. Det ble grunnlagt i 1987. Partiet regnes som sosialdemokratisk og tilhører sentrum-venstre-alliansen Concertación de Partidos por la Democracia (Koalisjonen for demokrati).

Etter at politiske partier igjen ble tillatt mot slutten av 1980-tallet, gikk Chiles kristendemokratiske parti sammen med Partido Demócrata Cristiano de Chile, Partido Socialista de Chile og Partido Radical Socialdemócrata i en allianse som var motstandere av Augusto Pinochets fortsatte kandidatur til presidentvervet og som ledet an i kampen for frie valg og demokrati. Koalisjonen har dominert chilensk politikk etter overgangen til demokrati og har vunnet alle presidentvalg siden. Partileder Ricardo Lagos fra Partido por la Democracia ble valgt til Chiles president i 2000 og satt i en periode på seks år til 2006.

Ved valget til nasjonalforsamlingen i 2005 fikk Partido por la Democracia 15,4 % av stemmene til deputertkammeret og 10,7 % av stemmene i valget til senatet. Ved valget i desember 2009 vant partiet 12,7 av stemmene i valget til deputertkammeret og 13,8 % av stemmene i valget til senatet.

Partiet er medlem av Sosialistinternasjonalen.

## Referanser


## Eksterne lenker
* 
*
Håkon Tveten

**Håkon Tveten** () var en norsk plateprodusent.

Tveten ledet plateavdelingen i landets første plateselskap *Rex*, da
Elektrisk Bureau i 1934 fikk rettighetene av det tyske
*Kristall Schallplatten*.
I 1937 gikk han over til trekkspillavdelingen i *Carl M. Iversens musikkforretning* i Oslo.
Raskt ble han leder for plateavdelingen i *Iversen & Frogh* og dermed agentur-ansvarlig for
Columbia Records.  Fast ensemble var Ottar E. Akres trio og Tveten hjalp blant annet den unge Jens Book-Jenssen til å skape seg en karriere som plateartist.

Tveten ordnet i april 1947 den første plateinnspillingen med Alf Prøysen, etter å ha sett ham i et studentrevy-nummer. I 1952 gikk han og Prøysen over til Philips. Senere ledet Tveten Norsk Phonogram Records. Tveten og Prøysen laget i denne tiden flere plater som solgte svært bra.

Fire av Prøysens tekster har melodi av Tveten: *Lillebror alene inne*, *Vårvisa*, *Havregrøten* og *Mora og dattera*.

Sammen med den meget produktive tekstforfatteren Juul Hansen skrev Tveten sangen *Mor kjære mor*, som ble innspilt på plate i 1941 av Ivar Ruste. Tveten benyttet psevdonymet *H. Conn* i dette samarbeidet

Av andre artister han lanserte kan nevnes Arne Bendiksen, Elisabeth Granneman, Søstrene Bjørklund og Vidar Sandbeck.

## Familie
Håkon Tveten var broren til operasangeren Hans Tveten.

## Referanser
Bergens Svømme & Livredningsklub

**Bergens Svømme & Livredningsklub** (BS-LK) er etablert i Bergen 21. januar 1910.

Klubben er i dag en klubb med omtrent 1500 medlemmer i alle aldre og på alle nivå. Klubben var frem til våren 2011 en av de 4 moderklubbene til eliteklubben Bergensvømmerne (BS), men er nå en selvstendig klubb.

Blant klubbens konkurranse-svømmere gjennom tidene, er det medlemmer som har deltatt i NM, EM, verdenscup-stevner og i ungdoms-OL i løpet av det siste året. I 1972, 1976 og 1992 hadde BS-LK sågar to svømmere som deltok i OL.

Klubben består idag av 6 gjenger: F-, E-, D-, C-, B- og A-gjengen som trener i 25m basseng på Ortun skole, Fyllingsdalen i Bergen, og i en naturlig progresjon rykker svømmerne gradvis opp i systemet. De dyktigste svømmerne befinner seg i A-gjengen. Klubben har en god bredde, fra unge svømmere, til eldre seniorsvømmere.

BS-LK driver også med rygg-, bryst- og crawlsvømmekurs. På svømmekursene får svømmerne trent inn de grunnleggende teknikkene til den respektive svømmearten. I tillegg tilbys kurs i vanngym/vannaerobic, svømmekurs for voksne og triathlon-trening. Klubben har heltidsansatt trener, deltidsansatt ungdomstrener og andre trenere ansatt. De fleste trenerne er tidligere svømmere.

## Eksterne lenker
* Klubbens hjemmeside
Katedralen i Port-au-Prince

**Katedralen i Port-au-Prince** (*Cathédrale Notre-Dame de Port-au-Prince* eller *Cathédrale de Port-au-Prince*) var en katolsk katedral i Port-au-Prince, hovedstaden i Haiti. Den var et landemerke i byen også på grunn av sine arkitektoniske kvaliteter. 

## Historie
Katedralen ble påbegynt i 1884 og stod ferdig i 1915 i rosa og gul stein, med to store tårn på bygningens vestside. Den ble dedisert 13. desember 1928 og ble de det katolske erkebispedømmets domkirke. 

Cupolaen på nordre tårn fungerte som det fremre av et par fyr som ledet sjøfarere inn til havns. 

Katedralen ble sterkt skadet, kanskje uopprettelig ødelagt, under Jordskjelvet i Haiti i januar 2010. Ingen planer er utarbeidet (2012) for noen gjenreisning.

## Referanser


## Litteratur
* *Ancienne cathédrale de Port-au-Prince*, ISPAN, ICOMOS-Haïti, Institut français d'Haïti, Port-au-Prince, 1991, 210 p. (numéro spécial de *Conjonction. Revue franco-haïtienne*, nr 188-189, 1991) 
* Georges Corvington, *La Cathédrale de Port-au-Prince – histoire d'une construction*, Éditions Henri Deschamps, Port-au-Prince, 1978

## Eksterne lenker
* The Construction and the Deterioration of a National Treasure: Port-au-Prince Cathedral
Det nasjonale palass i Haiti

**Det nasjonale palass** i Haiti (eller **Presidentpalasset**) ligger i Port-au-Prince og er residens for Haitis president. Det ble sterkt skadet under jordskjelvet i Haiti i januar 2010.

## Historie
Et tidligere palass, det nåværende palassets umiddelbare forløper, ble ødelagt av en kraftig eksplosjon i 1912 som tok livet av daværende president Cincinnatus Leconte og hundrevis av soldater. Et enda tidligere palass ble ødelagt under et opprør i 1869.

Den nåværende bygning ble bygd i 1918 og var tegnet av Georges Baussan, en ledende haitisk arkitekt den gang.

I likhet med en rekke andre offentlige bygninger i Haiti står Nasjonalpalasset i den franske renessansearkitekturs tradisjon. Det er to etasjer høyt og inngangspartiet har en pedimentert portiko med fire joniske søyler. Taket har fire kupler såvel som flere gavler, og hele palasset er hvitmalt.

## Jorskjelvskader

Den 12. januar 2010 ble palasset sterkt skadet av et jordskjelv med en momentmagnitude på 7,0.
Trinitésykehuset

**Trinitésykehuset** var et hospital i Port-au-Prince, hovedstaden i Haiti. Det drives av Médecins Sans Frontières (MSF). Her var det akuttmottak, ett av fire som organisasjonen driver i byen (2010). 

I 2012 ble sykehuset lagt ned og driften flyttet til Nap Kenbé-sykehuset i bydelen Tabarre.

## Referanser


## Eksterne lenker
* Treatment of the wounded by the MSF
Don Carlos

**Don Carlos** (født 29. juni 1952 i Kingston) er en jamaicansk reggaeartist. Hans egentlige navn er *Euvin Spencer*. 

Don Carlos vokste opp i bydelen Waterhouse i hovedstaden Kingston. I 1973 startet han sin musikalske karriere ved å grunnlegge vokalgruppa Black Uhuru sammen med Garth Dennis, som senere ble med i reggaegruppen The Wailing Souls, og Derrick Ducky Simpson. Bare ett år senere brøt Don Carlos med Black Uhuru og begynte sin solokarriere. Don Carlos er en høyt respektert rastaman og musiker innenfor reggaemusikken, han er fortsatt aktiv som reggaeartist.

## Referanser


## Eksterne lenker
* 
*
Hotel Oloffson

**Hotel Oloffson** var et hotell sentralt i Port-au-Prince, hovedstaden i Haiti.  Hoveddelen av hotellet er i 1800-talls nygotikk (viktoriansk stil), og den er omgitt av en liten tropisk have. Bygningen var opprinnelig residens for den mektige familien Sam, som blant annet to av landets presidenter kommer fra.

Hotel Oloffson gav inspirasjonen til Graham Greenes fiktive Hotel Trianon beskrevet i romanen *Gjøglerne* (1966).

Hotellet ble brent ned 6. juli 2025 av haitiske gjenger i et brannangrep etter gjengkrigen i Haiti.

## Referanser




## Eksterne lenker
* 
* Foros av Hotel Oloffson av Karl Grobl
* "Voodoo Art at the Hotel Oloffson"
Université Notre Dame d’Haïti

**Université Notre Dame d'Haïti** (det vil si *Vår Frues universitet i Haiti*) er et katolsk universitet i Port-au-Prince i Haiti. Det ble grunnlagt i 1995 og er (2010) organisert i fem fakulteter.

Tre av fakultetene har campus i andre byer enn hovedstaden; i Cap-Haitien (administrasjonslære), Cayes (jordbruk) og Jacmel (administrasjonslære). I Port-au-prince er, i to fakulteter, undervisning i medisin og helsevitenskap, og økonomi og politologi. 

## Referanser


## Eksterne lenker
* hjemmesider
Runa Vikestad

**Runa Vikestad** (født 13. august 1984) er en norsk tidligere fotballspiller fra Finnsnes i Troms. 

Vikestad ble født i Finnsnes, men vokste opp på Senja, der hun spilte på guttelaget fra hun var fem til hun ble 16. Deretter dro hun til Fløya Tromsø i 2001. Som Fløyaspiller var Vikestad med på opprykk med laget i 2002-sesongen, en overraskende femteplass i påfølgende sesong og to bronser i 2004- og 2005-sesongen. I 2004 debuterte Vikestad på landslaget, og har vært ut og inn av landslaget med jevne mellomrom. 

Etter avsluttet sesong 2005 flyttet Vikestad til Danmark og Fortuna Hjørring. Der ble hun cupmester i første forsøk, men ellers ble det en samling sølvmedaljer, med to seriesølv og et cupsølv. I 2007 flyttet Runa Vikestad tilbake til Norge og til Kolbotn Fotball Kvinner. Hun gjorde en god innsats, og hennes innsats i sin første sesong tilbake i Norge speilet første sesong i Danmark, med seriesølv og cupgull. I 2008 debuterte hun på landslaget i Kypros mot England. Der spilte hun fast til og med Algarve cup i mars, men holdt stort sett benken varm resten av året, da Marit Fiane Christensen og Ane Stangeland Horpestad dominerte. I serien spilte hun ofte for Kolbotn, men laget greide ikke å oppnå bedre enn en fjerdeplass. I 2009-sesongen fikk hun skryt og ble kalt inn på landslaget til EM, noe Vikestad selv ble overrasket over. Paradoksalt nok hadde hun imidlertid ingen landskamper for Norge i 2009. Runa Vikestad ble imidlertid en av de viktigste spillerne på et svært ungt og fornyet Kolbotn-lag som under Dan Eggen tok en sterk bronse samme år etter å ha knivet om gullet fram til de tre siste serierundene.

I 2010 var Vikestad fortsatt Kolbotn-spiller og fortsatt viktig for Kolbotns bronse. I motsetning til i 2009 var det nå enda mer reduserte Kolbotn-laget aldri i gull- eller sølvstriden. For Vikestad ble det imidlertid et gjensyn med landslaget da hun spilte en treningskamp mot Canada. Det gikk bra nok til at hun fikk fornyet tillit hos landslagstrener Eli Landsem. Vikestad spilte også da den viktige bortekampen mot Nederland som avgjorde gruppespillet. Vikestad scoret sitt per februar 2012 eneste landslagsmål i den kampen og var sterkt delaktig i at Norge spilte uavgjort og dermed kunne avgjøre på egen hånd.

Vikestad fortsatte under Eggen også i 2011, og tok sin og Kolbotns tredje bronse på rad. Vikestad ble også tatt ut til VM i Tyskland, men hun spilte ingen kamper bortsett fra en treningskamp før VM begynte. Etter VM fikk ikke Vikestad tillit av Landsem.

I de siste siste sesongene har Vikestad vært blant de første til å fornye kontrakten med Kolbotn på tross av et stort fall av profiler fra klubben, og hun er den eneste gjenværende landslagsspilleren fra EM i 2009 som fortsatt spiller for Kolbotn. 

Hun spilte i Kolbotn ut 2012, fortsatte så i Røa Dynamite Girls 2013–14 og i 2017.

## Referanser


## Eksterne lenker
* 
*  Runa Vikestad på UEFAs offisielle hjemmeside
Université Caraïbe

**Université Caraïbe** er et universitet i Port-au-Prince i Haiti. Det ble grunnlagt i 1988 og er organisert i seks fakulteter (2010).  

## Referanser


## Eksterne lenker
* Université Caraïbe hjemmeside
Cité Soleil

**Cité Soleil** er et svært tett befolket fattigkvarter nord for sentrum i Port-au-Prince i Haiti. Det ligger mellom havnen og andre fattigområder. Dette slumområdet er blant de største på den vestlige halvkule. Opprinnelig var området ment som billig boområde for arbeidere. Det anslås (2010) at mellom  og  mennesker bor her på et areal på ca. fem kvadratkilometer.

## Noter
Fagekspert

En **fagekspert** er en betegnelse som brukes om en person med spesielle kunnskaper, ferdigheter eller autoritet innen et bestemt fagområde. Et eksempel kan være en person som kan mye om datainnholdet i en datakilde. Ofte er dette en egen rolle i dataintegrasjonsprosjekter.

Eksperten har ansvaret for å bistå med hjelp til utviklere av informasjonssystemer for å forstå dataene. Det kan også innebære å definere nye forretningsbegreper og forretningslogikk.

## Se også
* Fagansvarlig
* Fagidiot, nedsettende betegnelse på en fagekspert som har vanskelig for å se problemer fra andre perspektiv enn sitt eget fagområde
* Fagkunnskap, kunnskap om en spesifikk disiplin, bransje eller fagfelt i motsetning til generell (eller domeneuavhengig) kunnskap
* Fagleder
* Fagreferent
* Fagspesialist
* Konsulent
* Linjeleder
* Rådgiver
* Skomaker, bli ved din lest
* Spesialist (flere betydninger)
Günter

**Günter** og **Günther** er mannsnavn med opprinnelse i det germanske navnet *Gundahar*, dannet av gammelhøytyske *gund*, «slag, kamp», og *heri*, «hær».

Günther er også autorbetegnelsen for zoologen Albert Günther.

## Utbredelse
*Günter* og *Günther* er svært vanlige navn i befolkningen i Tyskland.

|}

## Kjente personer med navnet
Personene i listen er ordnet kronologisk etter fødselsår.
* Gunther Schuller (født 1925), amerikansk komponist
* Günter Grass (født 1927), tysk forfatter og nobelprisvinner
* Günther Uecker (født 1930), tysk kunstner
### Som etternavn
* Christian Günther (1886–1966),  svensk forfatter, diplomat og utenriksminister 1939–45
## Referanser


## Eksterne lenker
*
Falkehammen

**Falkehammen** var hammen Frøya brukte som en slags «vinge» til å bære seg, og til å fly med. Hammen ble kalt «falkehammen», på grunn av at den var svart med en maske som så ut som et falk i ansiktet.

I fortellingen «Tor og Loke hos jotnene» måtte Loke få låne falkehammen av Frøya, for å kunne dra til Jotunheimen, der 
hvor jotunkongen Trym bor.

## Referanser
Viskokobling

**Viskokobling** også kalt viskodifferensial, er en type kobling som fordeler kraften mellom drivakslene og som anvendes på biler med firehjulstrekk.

## Eksterne lenker
*
Salhus Musikklag

**Salhus Musikklag** er et amatørkorps som ble stiftet 26. april 1911 som et janitsjarkorps. I 1988 gikk de over til å bli et rent brassband, og korpset har i dag en medlemsmasse på 28 musikere. Korpsets dirigent er Sindre Dalhaug.

## Eksterne lenker
*  Salhus Musikklag 
* Museumssenteret i Salhus
*  Norges Musikkorps Forbund
Jødefeiden

**Jødefeiden** kan sikte til:

*Jødefeiden 1813 eller «den litterære jødefeiden» som ble ført i Danmark i 1813-1814.
*Jødefeiden 1819–1820 som var langvarige og voldsomme antisemittiske opptøyer i København.
Afrofletter

**Afrofletter** eller **rastafletter**, på engelsk kalt **cornrows** («maisrader»), er en hårfrisyre med fletter helt inntil hodebunnen slik at man får alt håret inn i jevne, stramme rader eller mønstre. Frisyren har gjennom århundrene vært brukt over hele Afrika, men er i dag også populær mange steder, særlig blant personer av afrikansk opphav. Frisyren er enkel å vedlikeholde og kan beholdes i flere uker av gangen. 

Afrofletter blir ofte forvekslet med dreadlocks der hårene er filtret inn i hverandre, slik at de danner tykke, klumpete lokker.

## Se også
* Fletter
* Dreadlocks
* Afro

## Eksterne lenker
*
Jorunn Bjørgum

**Jorunn Bjørgum** (født 22. januar 1942, fødenavn Jorunn Hagen) er en norsk historiker. Hun har vært professor i historie ved Universitetet i Oslo (UiO), og har vært instituttbestyrer ved Historisk institutt (2000–2003) og det sammenslåtte Institutt for arkeologi, konservering og historie (2005–2008). Hennes forskning har konsentrert seg om arbeiderbevegelsens historie. Fra 2012 er Bjørgum pensjonist.

Bjørgum ble cand.philol. ved UiO i 1968 med historie hovedfag og engelsk og fransk mellomfag. Hun arbeidet i Norsk Kjemisk Industriarbeiderforbund 1969–1971 og var stipendiat, vitenskapelig assistent og amanuensis ved Historisk institutt ved UiO i perioden 1972–1980. Hun var fra 1981 til 1998 førsteamanuensis samme sted og ble professor i historie i 1999. Hun ble dr.philos. i 1996, med avhandlingen *[[Martin Tranmæl]] og radikaliseringen av norsk arbeiderbevegelse 1906–1918* (gjenutgitt i 1998). Hun har vært gjesteforsker ved University of Pittsburgh (1988–1990), og har gjestet Stockholms universitet og Södertörns högskola (1997–1998). 

Som instituttbestyrer var Bjørgum involvert i konflikten med professor Arnved Nedkvitne, som førte til avskjedssaken mot ham. 

Jorunn Bjørgum er søster av Carl I. Hagen. Faren Ragnar Hagen (1908–69) var disponent. Hun er opprinnelig fra Røa.

## Priser og utmerkelser
Bjørgum mottok Eilert Sundt-prisen for 2006.

## Publikasjoner

* *Venstre og kriseforliket. Landbrukspolitikk og parlamentarisk spill 1934-1935*. (1970, 2. utg. 1978)
* *Norsk Kjemisk Industriarbeiderforbund gjennom 50 år* (1973)
* Martin Tranmæl og radikaliseringen av norsk arbeiderbevegelse 1906-1918 1998 ISBN 82-00-12863-6 
* *Da Høire parerte ordre. Høyre og voldgiftsloven av 1927* Historisk tidsskrift 1987 66: 1-27 
* *Syndikalismen i Norge.* Historisk tidsskrift 1998 77: 31-50 

## Referanser
Dataforvaltning

**Dataforvaltning** (engelsk: *data management*) er prosessen med å sikre at virksomhetskritiske data for en organisasjon forvaltes på en strukturert og kvalitetssikret måte.

## Motivasjon
I de senere år har det vært mange beslektede initiativ innen forvaltning av IT-infrastruktur. Det kan nevnes grunndataforvaltning, metadata, datakvalitet, med videre. Ingen av disse ivaretar organisasjonens totale behov mht forvaltning av data. Dette, sammen med erkjennelsen av at data representerer verdier på lik linje med fysiske gjenstander, har drevet frem behovet for datastyring. Dette er et begrep som er sterkt beslektet med begrepet dataansvarlig (data steward).

## Beslektede og overlappende emner
Informasjonsforvaltning (engelsk: *enterprise information management*, EIM) er et felt som tilsynelatende overlapper med datastyring. Mens dataforvaltning er en innadrettet aktivitet, som skal sikre at data gjøres effektivt tilgjengelig, er informasjonsforvaltning en utadrettet aktivitet som skal sikre at informasjon blir formidlet riktig til de riktige mottagerne.

Datastyring (engelsk: *data governance*) er et fagfelt under dataforvaltning som omfatter styring av hvordan data behandles og lagres, inkludert utforming av dataretningslinjer (*data policy*).

## Se også
* Datastrategi
* Referansedata
* Virksomhetsetterretning
Informasjonsforvaltning

**Informasjonsforvaltning** (eng. *enterprise information management*) er et felt innen informasjons- og kommunikasjonsteknologien som befatter seg med å sikre best mulig utnyttelse, kommunikasjon og beskyttelse av informasjon i en organisasjon.

Informasjonsforvaltning kombinerer innholdsforvaltning (*enterprise content management*, ECM) og virksomhetsetterretning (BI). Mens innholdsforvaltning kun handler om dokumenter og ustrukturerte data, handler virksomhetsetterretning om strukturerte data. I informasjonsforvaltning er det ikke et slikt skille. 

Mens dataintegrasjon handler om å konsolidere og gjøre tilgjengelig data fra flere kilder, handler informasjonsforvaltning om å formidle informasjon basert på disse, eller andre data, på en strukturert måte.

## Beslektede emner
* Datastrategi
* Dataforvaltning (*data governance*) ligner, men er hovedsakelig en innadrettet aktivitet som befatter seg med å gjøre data tilgjengelig, ikke hvordan de brukes.
* Informasjonsintegrasjon (*enterprise information integration*) er teknologi for automatisk formidling av informasjon mellom IT systemer.
Min kamp. Første bok

***Min kamp. Første bok*** er første bind i Karl Ove Knausgårds selvbiografiske romansyklus *[[Min kamp (roman av Knausgård)|Min kamp]]*, en serie på i alt seks bøker, utgitt av Forlaget Oktober i 2009. Bøkene i serien er blitt betegnet som en uvanlig stor «litterær satsing» skrevet med «kraft og oppriktighet». I seksbindsverket gir forfatteren detaljerte, nærgående og «brutalt ærlige beskrivelser av en rekke konkrete episoder og personer fra sin egen fortid og nåtid. Det har fått svært stor oppmerksomhet i mediene, blitt en stor salgssuksess og er oversatt til flere språk. 

## Innhold og mottakelse
Dette første bindet tar for seg Knausgårds ungdomstid på 1980-tallet og hans reaksjoner og opplevelser da faren dør i 1998. Boken tar for seg hvordan faren utvikler en stadig kraftigere alkoholisme etter at han blir skilt.

Boken fikk meget gode kritikker og Brageprisen for 2009. Boken avfødde også sterke reaksjoner fra 14 slektninger av Knausgård som rykket inn et leserinnlegg i *[[Klassekampen]]* der de refererte til Knausgårds bok som «Judas-litteratur».

## Litterære utmerkelser
* 2009 – Brageprisen
* 2009 – P2-lytternes romanpris

## Se også
* *[[Min kamp (roman av Knausgård)|Min kamp]]*, omtale av hele romanserien

## Referanser


## Eksterne lenker
* Aftenpostens anmeldelse av boken
Dimensjonsmodellering

**Dimensjonsmodellering** går ut på å lage såkalte rapporteringskuber for bruk til OLAP og lignende systemer for informasjonsuthenting.

## Prinsipp
Dimensjonsmodellering har et enkelt prinsipp:

# Lag en databasetabell som inneholder verdiene for en eller flere typer fakta. For eksempel SALDO.
# Fordel verdiene på forskjellige dimensjoner. For eksempel *tid*, *sted* og *markedssegment*.
# En såkalt stjernemodell er laget:

De fleste kuber er imidlertid hyperkuber da de har flere dimensjoner.
En 3-dimensjonal stjernemodell kan visualiseres som en kube:

## Fordeler med kuber
Kuber gir en uniform og fleksibel måte å trekke ut data på som gjør det mulig å akkumulere langs noen dimensjoner og eksponere andre ("slice and dice"; å dele opp i biter, og omorganisere eller analysere på en rekke forskjellige måter, ofte vilkårlig). De tilfredsstiller for eksempel Codd sitt sjette krav til OLAP: 

I mange OLAP-verktøy kan man enkelt velge dimensjoner og fakta i et grafisk brukergrensesnitt og lage rapporter som viser informasjonen på et 2-dimensjonalt papir- og skjermvennlig format.
Kogenerasjon

**Kogenerasjon** (engelsk: *cogeneration*) er en form for energigjenvinning innen energiproduksjon som innebærer at et varmekraftverk utnytter og leverer to ulike typer energi til markedet. Såkalte kraftvarmeverk fanger eller gjenbruker varmeenergien i produksjonen, og leverer denne til eksterne kunder som fjernvarme. Kogenerasjonen i et slikt tilfelle innebærer leveranse av både elektrisitet og fjernvarme. Dersom det leveres energi i tre ulike former til eksterne brukere – elektrisitet, kraftvarme og kuldeenergi – snakker vi om **trigenerasjon**, eller mer generelt *polygenerasjon* om utnytting og leveranse av mer enn to typer energi. Den første som utnyttet prinsippet var Thomas Edison i sitt kraftverk Pearl Street Station i New York fra 1882, som leverte både kraft og varme.

Kogenerasjon skjer ved at et varmekraftverk nytter én eller flere kogenerasjons-turbiner eller *Combined-cycle Gas Turbin (CCGT)*, som gjenvinner varmen og gjenbruker den enten til ytterligere kraftproduksjon i kraftverket, eller i ekstern fjernvarmeleveranse. Dette gjør at virkningsgraden til anlegget øker fra ca. 30–40 % til rundt 90 %. Levering av kraftvarme som holder 80 til 130 °C bygger på at det finnes fjernvarmenett som kan ta imot den varmen som blir til overs ved produksjon av elektrisitet. Fjernvarme er svært vanlig i Danmark, Finland, Nederland, Tyskland, Øst-Europa, Canada og deler av USA som har kaldt klima. På engelsk kalles dette *Combined Heat and Power (CHP)*. 

I miljøperspektiv kan kogenerasjon øke effektiviteten av kraftverk og dermed redusere utslippene fra fossile brensler. EU har inkludert kogenerasjon i sin energipolitiske strategi. I EU stammer 11 % av elektrisiteten fra kogenerasjon og det reduserer kullfrorbruket. Flere EU-land har ambisiøse mål om å øke kogenerasjonen.

Kogenerasjon oppnås vanligvis i kullkraftverk og oljekraftverk, men i de senere årene har mange kogenerasjonsanlegg begynt å konvertere til fornybar energi som torv og biobrensel.

Longyear Energiverk i Longyearbyen på Svalbard driver kogenerasjon og leverer fjernvarme til hele tettstedet.

## Se også
* Kraftvarmeverk

## Referanser
Hvor er du?

:*For bidraget i Melodi Grand Prix 1988, se [[Hvor er du? (1988)]]. For Bjørn Eidsvågs sang, se [[Hvor er du? (Bjørn Eidsvåg)]]


*'«Hvor er du?»*' vant [[Melodi Grand Prix 1974]] og var [[Norge i Eurovision Song Contest|Norges]] bidrag i [[Eurovision Song Contest 1974|Eurovision Song Contest]] samme år. Sangen er komponert av [[Frode Thingnæs]], mens [[Philip A. Kruse]] har skrevet teksten. Den synges av [[Anne-Karine Strøm]] og er også kjent under tittelen «The First Day of Love».

==Melodi Grand Prix==
Sangen var en av fem som ble plukket ut til den norske finalen på [[NRK Marienlyst]] lørdag [[16. februar]]. Den var først ut på scenen og ble framført av [[Jahn Teigen]] med lite orkester, og siden av [[Anne-Karine Strøm]] med stort orkester. 

En jury på 14 personer kåret sangen til vinner, og «Hvor er du?» ble dermed Norges bidrag til den internasjonale finalen i [[Brighton]] lørdag [[6. april]].



==Eurovision Song Contest==
I årene 1973–76 kunne deltakerlandene selv velge hvilket språk de kunne synge på, og den norske låten ble oversatt til engelsk og fikk tittelen «The First Day of Love» (*Den første dagen med kjærlighet''). Dette var første gang Norges bidrag ikke hadde noen som helst tekst på norsk. 

Sangen ble framført som fjerde bidrag i Brighton, etter Spanias Peret med «Canta y sé feliz», og før Hellas' Marinélla med «Krasí, thálassa ke t'agóri mou». Som korister hadde Strøm med seg Bjørn Kruse og Philip A. Kruse, som sammen med henne hadde representert Norge i Eurovision Song Contest 1973 som Bendik Singers. Anne Lise Gjøstøl var også med på scenen i Brighton som korist.

Da avstemningen var over, hadde Norge bare fått tre poeng og havnet på en firedelt sisteplass av 17 deltakere, sammen med Portugal, Sveits og Tyskland.

## Om sangen
Sangen er et inspirerende nummer, om kjærlighetens fornyende kraft. Alle i verden ønsker det samme, og at ved å bevege seg mot det målet, vil menneskeslekten komme nærmere.

Anne-Karine Strøm har spilt inn sangen. Den ble utgitt på norsk på singelen Polydor 2052&nbsp;088 i 1974. Arrangementet var ved Frode Thingnæs, og produsent var Johnny Sareussen.

## Referanser
Angelniemi

**Angelniemi** er en tidligere kommune i det finske landskapet Egentliga Finland. Kommunen hadde  innbyggere i 1963. Angelniemi var en finskspråklig kommune.

Angelniemi ligger på en odde mot nordøst av øya Kimitoön. Den øvrige del av Kimitoön har svenskspråklig flertall.

Den 1. januar 1967 ble Angelniemi kommune slått sammen med Halikko kommune, som i sin tur ble slått sammen med byen Salo i 2009.

## Referanser




## Eksterne lenker
* Artikkel om Angelniemi i Nordisk Familjebok, bind 1, spalte 1015, 1904
Småting

**«Småting»** er en norsk popsang som vant Melodi Grand Prix 1972, og som var Norges bidrag til Eurovision Song Contest samme år. Melodi og tekst er skrevet av Kåre Grøttum og Ivar Børsum, og sangen framføres av Grethe Kausland og Benny Borg. I den internasjonale finalen ble sangen nummer 14 av 18. 

## Melodi Grand Prix
Sangen var en av fem som ble plukket ut til den norske finalen på NRK Marienlyst lørdag 19. februar 1972. Den ble framført av Hanne Krogh med lite orkester, og med duoen Grethe Kausland og Benny Borg med Kringkastingsorkestret. En jury på 14 personer kåret sangen til vinner, og dermed fikk Småting representere Norge i den internasjonale finalen i Edinburgh.

Dette var første gang en utlending deltok for Norge, siden Benny Borg er svensk.

## Eurovision Song Contest
Sangen ble fremført som sjette bidrag om kvelden 25. mars 1972 etter Storbritannias The New Seekers med «Beg, Steal or Borrow» og før Portugals Carlos Mendes med «A festa da vida».

Da avstemningen var ferdig, hadde den fått 73 poeng og ble med det nummer 14 av 18 deltakere.

## Om sangen
Sangen er en ballade, hvor duoen sammenlikner menneskelivets store suksesser («arve et slott, lande på månen») med *småting*, slik som å se på solnedgangen, som de synger er høyere opplevelser.

Sangen ble utgitt av Grethe Kausland og Benny Borg på singelen Triola TN 627 i 1972. 

## Referanser
Metsämaa

**Metsämaa** er en tidligere kommune i det finske landskapet Egentliga Finland. Kommunen hadde  innbyggere i 1973. Metsämaa var en finskspråklig kommune.

Den 1. januar 1976 ble Metsämaa slått sammen med Loimaa landkommune, som i sin tur ble en del av byen Loimaa i 2005. 

## Referanser
Humanistisk verdenskongress

**Humanistisk verdenskongress** er en internasjonal kongress som arrangeres av International Humanist and Ethical Union (IHEU) hvert tredje år på forskjellige steder i verden.  Hver kongress arrangeres med en medlemsorganisasjon som vertskap, sammen med IHEUs Executive Committee. Den neste verdenskongressen, *Den 18. humanistiske verdenskongress – Humanism and Peace*, ble arrangert av Human-Etisk Forbund (HEF), i Oslo 12. – 14. august 2011. Kongressens hovedtema er Humanisme og Fred.

Formålet med kongressen er å samle humanister fra hele verden til å diskutere felles problemstillinger, utveksle erfaringer og å bli bedre kjent. HEF har vært vertskap for tre verdenskongresser tidligere, i henholdsvis 1962, 1986 og 2011. De siste kongressene ble arrangert i Washington DC, USA (2008), Oslo, Norge (2011) og Oxford, Storbritannia (2014). IHEU inviterer sine medlemsorganisasjoner til å søke om å bli vertskap for kongressene. HEFs hovedstyre vedtok å søke for 2011, og på IHEUs generalforsamling sommeren 2007 ble det vedtatt å legge kongressen i 2011 til Norge, i konkurranse med flere andre søkere. 

## Tidligere kongresser
* 2014 – Oxford, Storbritannia
* 2011 – Oslo, Norge
* 2008 – Washington DC, USA
* 2005 – Paris, Frankrike
* 2002 – Noordweijkerhout, Nederland
* 1999 – Mumbai, India
* 1996 – Mexico by, Mexico
* 1992 – Amsterdam, Nederland
* 1990 – Brussel, Belgia
* 1988 – Buffalo, USA
* 1986 – Oslo, Norge
* 1982 – Hannover, Tyskland
* 1978 – London, Storbritannia
* 1974 – Amsterdam, Nederland
* 1970 – Boston, USA
* 1966 – Paris, Frankrike
* 1962 – Oslo, Norge
* 1957 – London, Storbritannia
* 1952 – Amsterdam, Nederland

## Eksterne lenker
* Verdenskongress 2011
* International Humanist and Ethical Union
Okells Brewery

**Okells Brewery** er et lokalt ølbryggeri i Douglas på Man som ble grunnlagt av William Okell i 1850, og eier i dag bortimot halvparten pubene på Man.

## Historie
Dr. William Okell, en kirurg fra Cheshire i England startet et bryggeri i Castle Hill ved Douglas i 1850. I 1874 eide Okell mange av pubene på Man og fikk overtalt Tynwald til å vedta en lov som sikret at det øl som ble produsert på øya holdt den nødvendige renhet; *Manx Beer Purity Law*. Dette reinheitsgebot (en tysk betegnelse for en tysk regulering som også er blitt gjentatt i andre land) på Man tillot kun øl som besto av malt, humle, sukker og vann kunne bli brygget. De ingrediensene som ikke ble tillatt var råkorn, kornsirup og opium. Han fraktet deretter over sitt dampdrevne bryggeri og bygde *Falcon Steam Brewery* rett utenfor Douglas.

I 1972 ble Okells kjøpt av Heron & Brearley, et lokalt leskedrikkselskap, og i 1986 ble det slått sammen med Castletown Brewery og omdøpt til The Isle of Man Breweries. I 1994 flyttet selskapet til et nytt bryggeri utenfor Douglas og gikk da tilbake til navnet Heron & Brearley.

I en tid brygget Okells også pils under lisens for det kanadiske bryggeriet Labatts, en bevisst kommersiell beslutning ettersom Formel 1-kjøreren Nigel Mansell bodde på Man og Labatts var en av hans sponsorer. Da Mansell forlot Man forsvant også dette pilsmerket.

## Tilgjengelighet
Okells’ øl er også tilgjengelig utenfor Man. I Storbritannia er det fire puber som selger det:

* *Thomas Rigby's*, Liverpool
* *The Fly In The Loaf*, Liverpool
* *[[Bear and Billet]]*, Chester
* *The Academy*, Aberystwyth, Wales

Ølet er også tilgjengelig gjennom større britiske distributører i Storbritannia. Flaskeøl er også tilgjengelig på Man, og blir enkelte tilfeller også spesialimportert til en del land utenfor Man, blant annet Finland.

## Ølsorter
Selskapet brygger fem vanlig real ales:

* *Okells Bitter*
* *Okells mild*
* *Dr. Okells India Pale Ale*
* *Okells Maclir*
* *Okells Red*

Fire sesongbetonte ølsorter:
* *Spring Ram*
* *Summer Storm*
* *Autumn Dawn*
* *St. Nick*

og fem ølsorter som produseres tidvis:

* *Dr. Okells Elixir*
* *Dr. Okells Eastern Spice*
* *Casteltown Bitter*
* *Olde Skipper*
* *Aile – a smoked Porter*

## Referanser


## Eksterne lenker
* Selskapets offisielle nettsted
* BeerMad's brewery information
* RateBeer's brewery information
* Quaffale's brewery information
Carrefour (andre betydninger)

**Carrefour** (fransk for «veikryss») kan vise til:

*Carrefour – en multinasjonal supermarkedkjede
*Carrefour (Haiti) – en kommune i Haiti og forstad til Port-au-Prince
*Carrefour kraftverk – på Haiti
*Carrefour Pleyel (Paris Metro) – en metrostasjon i Paris
Anton Diffring

**Anton Diffring** (Egentlig navn: **Alfred Pollack**) (født 20. oktober 1918 i Koblenz, død 20. mai 1989) var en tysk skuespiller, som hadde en filmkarriere i Storbritannia etter 1950.

Han studerte skuespillerkunst i Berlin inntil han utvandret til Canada før krigsutbruddet i 1939. Sin første teateropptreden hadde Diffring i Canada i 1949.

Han var best kjent i den engelsktalende verden for sine portretteringer av tyske offiserer og hovedsakelig liknende skumle roller i filmer som *[[Ørneredet (film)|*Ørneredet*]]* (1968, *Where Eagles Dare*) og *[[Helter i Telemark]]* (1965, *The Heroes of Telemark*).

Diffring spilte også hovedrollen i filmen *[[Attentat ved daggry]]* (*Operation Daybreak*) som SS-offiser Reinhard Heydrich.

Han hadde hovedrollene i skrekkfilmene *[[The Man Who Could Cheat Death]]* og *[[Sirkusfantomet]]* (*Circus of Horrors*).

Diffring spilte også i ganske mange internasjonale filmer, slik som *[[Brennpunkt Fahrenheit 451]]*, regissert av Francois Truffaut.

Hans siste rolle var igjen som nazifigur, for BBC, i *[[Doctor Who]]*-serien *Silver Nemesis* (1988), som han gikk med på å spille i, ettersom innspillingen sammenfalt med Wimbledon-turneringen i tennis som han ønsket å se.

Diffring arbeidet helt til sin død da han bukket under for kreft. Han døde i sitt hjem i Chateauneuf-de-Grasse i Sør-Frankrike.

## Referanser


## Kilder
* MacFarlane, Brian: *The Encyclopedia of British Film*, Methuen, 2003

## Eksterne lenker
*
Anjala

**Anjala** er en tidligere kommune i landskapet Kymmenedalen i Finland. Den lå på vestbredden av Kymmene älv. Kommunen hadde  innbyggere i 1973. Anjala var en finskspråklig kommune.

1. januar 1975 ble kommunene Anjala og Sippola slått sammen til den nye kommunen Anjalankoski. Siden 2009 er Anjalankoski en del av byen Kouvola. 

## Referanser
Carrefour (Haiti)

**Carrefour** (haitisk kreol: *Kafou*) er en fattig forstad til Haitis hovedstad Port-au-Prince. Kommunen Carrefour hadde i 2012 en beregnet folkemengde på .

## Referanser
Université d’État d’Haïti

**Université d'État d'Haïti** (*Statsuniversitetet i Haiti*) er et universitet i Haiti, med hovedsete i Port-au-Prince. 

Universitetets historie kan føres tilbake til 1820, da det medisinske og det juridiske fakultet der ble opprettet. I 1942 ble de da eksisterende fakulteter samlet under navnet *'Université d'Haïti*. Etter studentbevegelsene i 1960, tok François Duvaliers regjering kontroll over det meste av styret av virksomheten og gav universitetet det nye navnet *Université d'État d'Haïti*. 

## Fakulteter og avdelinger
*École Normale Supérieure
*Faculté d'Agronomie et de Médecine Vétérinaire
*Faculté des Sciences Humaines
*Faculté des Sciences
*Faculté de Droit et des Sciences Economique
*Faculté d'Ethnologie
*Faculté de Linguistique Appliquée
*Faculté de Médecine et de Pharmacie
*Faculté d'Odontologie
*Institut d'Études et de Recherches Africaines
*Institut National d'Administration, de Gestion et de Hautes Études Internationales
*Centre de Techniques de Planification et d'Économie Appliquée
*École de Droit et d'Économie de Port-de-Paix
*École de Droit de Hinche
*École de Droit de Jacmel
*École de Droit et des Sciences Économiques des Cayes
*École de Droit et des Sciences Économiques de Fort-Liberté
*École de Droit et des Sciences Économiques des Gonaïves
*Faculté de Droit, des Sciences Économiques et de Gestion du Cap-Haïtien

## Referanser


## Eksterne lenker
* 
* 
*  historique de l'université
Bushy’s Brewery

**Bushy's Brewery** er et lokalt ølbryggeri i Douglas på Man som ble grunnlagt av søskenparet Martin og Nicky Brunnschwieler i 1986. 

I oktober 1984 overtok de utstedet Zhivago's Bar i Victoria St i Douglas, og to år senere startet de et minibryggeri i kjelleren og utviklet merket *Old Bushy Tail*, et rødbrunt øl med en søt maltsmak og som har en ettersmak av humle og karamell. Utstedet ble da omdøpt til Bushy's Brewpub. En profesjonell brygger, Davey Jones, fra London ble ansatt for å sikre kvaliteten, og i 1990 ble et nytt bryggeri åpnet med den britiske skribenten Michael Jackson, kjent for boken *The World Guide To Beer* (1977) og som «ølguru», til å foreta den offisielle åpningen. I dag er det bryggeren Neil «Curly» Convery som har hovedansvaret, og bryggeriet er knyttet til de årlige motorsykkelløpene på Man, TT Races, som «Ale of Man».

## Øltyper
* *Bitter* (3,8%)
* *Castletown Bitter* (3,5%)
* *Manx Bitter* (3,8%)
* *Old Bushy Tail* (4,7%)
* *Piston Brew* (4,5%)
* *Ruby (1874) Mild* (3,4%)
* *Weiss Bier* (4,5%)

Et sesongbetont merke
* *Oyster Stout* (4,2%)

## Eksterne lenker
* Selskapets nettsted, som ikke forteller mye om bryggeriet, men om begivenheter og konserter knyttet til selskapet
* Uavhengig nettsted med informasjon
* Informasjon fra Purly Isle of Man
Karhula

**Karhula** er en tidligere kommune og by i landskapet Kymmenedalen i Finland. Kommunen var enspråklig finsk. Karhula hadde  innbyggere i 1973. 

Karhula er en forstad til byen Kotka på østsiden av Kymmene älv.

Kommunene Karhula og Kymmene ble slått sammen med byen Kotka 1. januar 1977. 

## Referanser
Glattkarett

**Glattkarett** (*Caretta caretta*) er en art i slekten *Caretta* og gruppen havskilpadder. Den lever i tropiske, subtropiske og tempererte hav over hele verden.

Glattkaretten er den nest største av havskilpaddene og kan bli opptil en meter (lengre er veldig sjeldent) og veie ca 300 kg.

Sammenliknet med de fleste andre havskilpadder har glattkaretten stort hode og kraftige kjever som kan knuse krabber, hummere og andre byttedyr med hardt skall. Skjoldet er rødbrunt og med et brunt eller gulaktig bukskjold.

Arten foretrekker kystnære habitater, men de kan reise hundrevis av kilometer til sjøs på migrasjonene. I åpent hav flyter den nær overflaten, men i elveos og bukter holder den seg på bunnen og kommer bare opp til overflaten for å puste. Glattkaretten yngler bare annethvert år eller sjeldnere, og legger opptil fem kull, med intervall på 12–17 dager, med rundt 100 egg i hver.

Arten er en sterk truet art.

## Utseende

* *Lengde: 70–100 cm*
* *Ynglemåte: Egg*
* *Levested: I vann*

## Funn i Norge
Glattkarett er funnet fire ganger i Norge: I Sogn og Fjordane i 1951, ved Stavanger i 2013, og den 11. april 2022 ble et ilanddrevet eksemplar funnet i fjæra på Fjellværsøya på Hitra i Trøndelag. 

20. oktober 2025 ble en havskilpadde funnet i en merd ved et oppdrettsanlegg på øya Kråkøya i Nærøysund kommune i Trøndelag. Skilpadden ble oppdaget av Jan Audun Hansen og kolleger, som fikk dyret på land. Etter funnet ble skilpadden fraktet til Akvariet i Bergen for videre pleie og redning, der den skulle få nødvendig behandling.

## Referanser




## Eksterne lenker
* 
*  Glattkarett hos ARKive
*  Glattkarett hos Anmialdiversity
Fredrik av Nederland

**Fredrik av Nederland**, *Willem Frederik Karel* (født 28. februar 1797 i Berlin i Preussen, død 8. september 1881 i Wassenaar), var nest eldste sønn av Vilhelm I av Nederland og yngre bror av Vilhelm II av Nederland.

## Liv og virke
### Bakgrunn
Fredrik vokste opp ved hoffet i Berlin hos sin onkel, Fredrik Vilhelm III av Preussen. Første gang han var i Nederlandene var i 1813, hvor han studerte ved universitetet i Leiden. 

### Militær karriere, prins
Han deltok i frigjøringskrigene fra 1813.  Som 16-årig deltok han i slaget ved Leipzig det året. Han deltok senere også med den nederlandske hær i slaget ved Waterloo. Etter Napoleons nederlag der og den etterfølgende Wienerkongressen, ble hans far utropt som konge av det forente kongerike Nederlandene i 1815. Etter en særlig traktat skulle Fredrik ha arvet sin fars tyske eiendommer og landområder ved dennes død, men da han ikke lengre hadde rådighet over disse, ble han i stedet tildelt Storhertugdømmet Luxembourg, som dengang var en del av Nederlandene. 

Imidlertid avtalte man i 1816 at Luxembourg skulle forbli under den nederlandske konge, og det ble utbetalt en enorm sum til Fredrik som erstatning for dette. En stor del av denne arv gikk senere videre til datteren Louise av Nederlandene, som gav den videre til sin datter, Louise av Sverige-Norge, som var gift med Frederik VIII av Danmark.

Fredrik av Nederland ble generalkommissar for krigsdepartementet, generaloberst og felrtmarskalk for landstyrkene. I 1829 ble han også admiral for kongeriket og stormester for artilleriet. Han utviste stor virksomhet i disse embeder. 

I 1830, under den belgiske revolusjon, ble han satt i spissen for et korps som skulle erobre Brussel, men ble tvunget til retrett. 

Han gjorde seg store fortjenster hva gjaldt organiseringben av hæren og innen krigsforvaltningen, inntil hans far trakk seg fra regjeringen og også han seløv trakk seg trakk seg fra alle offentlige embeder.

Prins Fredrik levde tildels i Nederland, dels det av ham kjøpte i Standesherrschaft Muskau i Oberlausitz. Der var han den siste standesherr som beskjefiget seg aktivt landskapskunstnerisk.

## Ekteskap og barn
Han ble gift med sin kusine Louise av Preussen i 1825.

* Louise av Nederland (1828–1871) gift med Karl XV av Sverige
* Frederik Wilhelm (1833–1834)
* Frederik Wilhelm (1836–1846) 
* Marie av Nederland (1841–1910), gift med fyrst Wilhelm av Wied og mor til blant annet Wilhelm av Albania og Victor av Wied

## Referanser